સરકારે કરેલી પ્લાસ્ટિકબંધી બાદ વેપારી વર્ગમાં રોષની લાગણી ફેલાઈ હતી. વેપારીઓને રાહત આપવા માટે સરકારે થોડીક બાંધછોડ કરી છે. પરંતુ બીજી જુલાઈએ સરકારે જાહેર કરેલા જાહેરનામામાં કોઈ રાહત ન મળતા ઉશ્કેરાયેલા પ્લાસ્ટિક બેગ ઉત્પાદકો અને વેપારીઓએ ભેગા થઈને `પ્લાસ્ટિક બેગ મેન્યુફેક્ચુરર્સ અૉફ ઇન્ડિયા' (પીબીએમએઆઈ)ના પદાધિકારીઓની મદદથી મહારાષ્ટ્રના મુખ્ય પ્રધાન દેવેન્દ્ર ફડણવીસને અરજી કરી હતી કે, 20 ગ્રામથી વધુ વજનવાળી પ્લાસ્ટિકની કેરી બેગ વાપરવાની મંજુરી આપવામાં આવે.